recursal/SuperWikiNEXT-32B huggingface dataset:
Η **ΑΚ Σπάρτα Πράγας** (τσεχικά: *AC Sparta Praha*, προφέρεται: [ˈsparta ˈpraɦa]) αποτελεί ένωση αθλητικών συλλόγων. Ο φορέας, ο οποίος συστάθηκε το 1991, συνεχίζει την παράδοση του αθλητικού συλλόγου ΑΚ Σπάρτα (AC Sparta), που ιδρύθηκε στα τέλη του 1893 με αρχές του 1894 στην περιοχή Βινοράντι της Πράγας.

Ιστορία
-------

Η ΑΚ Βινοράντι ιδρύθηκε από μέλη που είχαν αποσπαστεί από την ΑΚ Πράγας. Ο σύλλογος ιδρύθηκε στις 17 Δεκεμβρίου του 1893 από τους αδελφούς Γιόζεφ και Κάρελ Οτάκαρ Μαλέτσκοβα, Όσκαρ Λανζόφσκι, Κάρελ και Φράντισεκ Μάλι, Μαξ Σβαγκρόφκι, Φράντισεκ Χρον και άλλους (μερικές πηγές σήμερα αναφέρουν την εμφάνιση του συλλόγου στις 16 Νοεμβρίου του 1893). Η ονομασία ΑΚ Σπάρτα αποφασίστηκε στη Γενική Συνέλευση στο εστιατόριο Vinohrady Deminka στις 9 Ιουλίου του 1894 (μερικές πηγές αναφέρουν 9 Αυγούστου του 1894) και ένα χρόνο αργότερα ο σύλλογος μετακόμισε στην Πράγα.

Το 1905 απέκτησε γη στη Λέτνα της Πράγας όπου βρίσκεται η κεντρική έδρα. Ο σύλλογος άλλαξε την ονομασία του αρκετές φορές κατά την περίοδο της σοσιαλιστικής Τσεχοσλοβακίας, λειτουργόντας για μεγάλο χρονικό διάστημα με την ονομασία «ΤΓ Σπάρτα ΤΚΝ Πράγας». Το 1990 επέστρεψε στην ονομασία ΑΚ Σπάρτα Πράγας. Σήμερα, η ονομασία Σπάρτα συναντάται σε περισσότερο ή λιγότερο ανεξάρτητους συλλόγους, με διάφορες νομικές μορφές. Η ένωση των συλλόγων Σπάρτα Πράγας συγκεντρώνει περίπου είκοσι επαγγελματικά εξειδικευμένα αθλητικά σωματεία.

Σύμβολα
-------

Σημαία της Σπάρτα
Η ονομασία Σπάρτα είναι εμπνευσμένη από το μαχητικό πνεύμα και το θάρρος των ανθρώπων από την αρχαία πόλη της Σπάρτης. Στην αρχή, τα χρώματα της Σπάρτα ήταν το μπλε (σύμβολο της Ευρώπης), το κόκκινο (σύμβολο της βασιλικής πόλης) και το κίτρινο (μαζί με το κόκκινο, τα επίσημα χρώματα της Πράγας). Το 1906, ένα από τα μέλη της επιτροπής, έφερε (από το ταξίδι του στην Αγγλία) φανέλες του συλλόγου της Άρσεναλ του Λονδίνου. Από τότε, η Σπάρτα αγωνίζεται με βυσσινί χρώματα.

Ο ποδοσφαιρικός σύλλογος Σπάρτα Πράγας έχει 3 αστέρια πάνω από το έμβλημα της, τα οποία συμβολίζουν το γεγονός ότι έχει κερδίσει πάνω από 30 εθνικά πρωταθλήματα, προσθέτοντας ένα νέο αστέρι για κάθε 10 τίτλους πρωταθλήματος.

Μέλη
----

* ΑΚ Σπάρτα Πράγας (ποδόσφαιρο)
* ΑΚ Σπάρτα Πράγας (ποδηλασία)
* ΑΚ Σπάρτα Πράγας (γυμναστική)
* ΑΚ Σπάρτα Πράγας (τζούντο)
* ΑΚ Σπάρτα Πράγας (κανό)
* ΑΚ Σπάρτα Πράγας (πινγκ πονγκ)
* ΑΚ Σπάρτα Πράγας (φλόρμπολ)
* ΑΚ Σπάρτα Πράγας (μπόουλινγκ)
* ΑΚ Σπάρτα Πράγας (τουρισμός)
* ΑΚ Σπάρτα Πράγας (προσανατολισμός)
* ΑΚ Σπάρτα Πράγας (παιδιά με άσθμα)
* ΑΚ Σπάρτα Πράγας (παλαιά Σπάρτα)
* ΜΚ Σπάρτα Πράγας (καλαθοσφαίριση ανδρών)
* ΜΛΚ Σπάρτα Πράγας (καλαθοσφαίριση γυναικών)
* ΡΚ Σπάρτα Πράγας (ράγκμπι γιούνιον)
* ΤΚ Σπάρτα Πράγας (αντισφαίριση)
* Σπάρτα Πράγας ΧΚ (χειροσφαίριση)

Παραπομπές
----------

1. ↑  Association Club Sparta Praha z.s. rejstriky.finance.cz

Εξωτερικοί σύνδεσμοι
--------------------

* Επίσημος ιστότοπος
Στην Ελληνική μυθολογία και την Ετρουσκική μυθολογία με το όνομα **Τυρρηνός** είναι γνωστός ένας γιος του Άτυος και της Καλλιθέας ή (σύμφωνα με άλλη εκδοχή) του ήρωα Ηρακλή και της Ομφάλης, ή ακόμα γιος του Τηλέφου και της Ιέρας, συνεπώς αδελφός του Τάρχωνος, (οπότε ο Τυρρηνός συγκαταλέγεται στους Ηρακλείδες). Σύμφωνα με τον Διονύσιο τον Αλικαρνασσέα, ο Τυρρηνός ήταν αδελφός του Λυδού. Ο Τυρρηνός ταξίδεψε από τη Λυδία μαζί με τη σύζυγό του Σαρδώ στην Ιταλία, όπου και εγκαταστάθηκαν. Εκεί έγινε βασιλιάς του λαού που πήρε το όνομά του (Τυρρηνοί), ενώ έδωσε το όνομά του και στη χώρα. 

Στην Ιταλία, ο Τάρχωνας αναφέρεται ως αδελφός του Τυρρηνού, αμφότεροι υπήρξαν οι μυθικοί ιδρυτές της Ετρουσκικής Ομοσπονδίας των 12 πόλεων. Ο Ηρόδοτος τον περιγράφει σαν σωτήρα των Ετρούσκων επειδή τους έσωσε από την πείνα που μάστιζε την εποχή του πατέρα του την Λυδία. Η Λυδική καταγωγή των Ετρούσκων αμφισβητείται ωστόσο επειδή σύμφωνα με τις αρχαίες πηγές είχαν μεγάλες διαφορές στα γλωσσικά και πολιτισμικά στοιχεία.. Το όνομα Ετρούσκοι δόθηκε στον λαό αυτό από τους Έλληνες, οι Ιταλοί τον χρησιμοποίησαν για την Τυρρηνική θάλασσα.

Παραπομπές
----------

1. ↑  Ηρόδοτος, Ηροδότου Ιστορίαι, Βιβλίο Α΄ (Κλειώ), Παρ.94
2. ↑  Mrs. Hamilton Grey, Chapter I, "The Rasena"; σσ.5-15
3. ↑  Διονύσιος ο Αλικαρνασσεύς, «Ρωμαϊκή Αρχαιολογία», Βιβλίο Α΄, Παρ.30
4. ↑  Nancy Thomson de Grummond, Etruscan Myth, Sacred History, and Legend, "Foundation Myths and Legends", σσ. 201-208.

Πηγές
-----

* *"Εγκυκλοπαίδεια Πάπυρος Larousse Britannica"* τομ.58ος
* Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969
* Ηρόδοτος, Ηροδότου Ιστορίαι, Βιβλίο Α΄ (Κλειώ)
* Διονύσιος ο Αλικαρνασσεύς, «Ρωμαϊκή Αρχαιολογία»
* Mrs. Hamilton Grey, Chapter I, "The Rasena"
* Nancy Thomson de Grummond, Etruscan Myth, Sacred History, and Legend, "Foundation Myths and Legends"
Η ***παράδοξη ζωή μιας έφηβης*** (αγγλικά:Lady: my life as a bitch) είναi μυθιστόρημα του άγγλου συγγραφέα Melvin Burgess. Δημοσιεύθηκε για πρώτη φορά το 2001 από τον εκδοτικό Andersen Press ενώ στα ελληνικά εκδόθηκε το 2007 από τον εκδοτικό οίκο *Μίνωας*. Ο συγγραφέας θίγει το ζήτημα της εφηβικής επαναστατικότητας και της ανάγκης των ανθρώπων για ελευθερία

Υπόθεση
-------

Κεντρική ηρωίδα είναι η έφηβη μαθήτρια **Σάντρα Φράνσυ** (Sandra Francy) , η οποία αντιστέκεται στο καταπιέστικο κοινωνικό της περιβάλλον καταφέυγοντας σε περιπετειώδεις δραστηριότητες. Η ζωή της ανατρέπεται μετά την τυχαία συνάντηση της με τον αλκοολικό **Τέρρυ** (Terry) ο οποίος την μετατρέπει σε σκύλο. Έτσι ώντας αγνώριστη από τους φίλους και την οικογένειά της αναγκάζεται να ζήσει στους δρόμους .Στην πορεία γνωρίζει τον **Μιτς** (Mitch) και τον **Φέλλα** (Fella) οι οποίοι είναι και οι ίδιοι μεταμορφωμένοι από τον **Τέρρυ**, κάτι που αποκάλυπτει την ικανότητά του να μετατρέπει ανθρώπους σε σκύλους όταν θυμώνει.. Στην νέα της μορφή, η **Σάντρα** ανακαλύπτει πώς είναι να ζει ως σκύλος μέσω διαφόρων περιπετειών που την κάνουν να αναρωτιέται για το αν αξίζει να ζει κανείς ως άνθρωπος. 

*Oh, I was in love with Terry, but to run and sniff and feel my ears catching sounds out of the air! But what do you know? Only a dog could understand what I mean.* .

Άλλα έργα του συγγραφέα
-----------------------

```
Junk
The Birdman 
Billy Elliot , a novelisation of the movie Billy Elliot
Doing It 
Το πρόσωπο της Σάρα
AD 1000 
Robbers on the Road
Kill All Enemies
```

Παραπομπές
----------

1. ↑
2. ↑
3. ↑
4. ↑  Μέλβιν Μπεργκές(2007).Η παράδοξη ζωή μιας έφηβης.Αθήνα:Εκδόσεις Μίνωας
Ο **Μπόρις** (ουγγρ. *Borisz*, π. 1114 - π. 1154) από τον Οίκο των Αρπάντ ήταν διεκδικητής του Ουγγρικού θρόνου στα μέσα του 12ου αι. Ίσως ήταν γιος του Κολομάν της Ουγγαρίας· οι Έλληνες ιστοριογράφοι της εποχής τον αναφέρουν ως «Βορίσης Καλαμάνος».

Βιογραφία
---------

Ο Κολομάν της Ουγγαρίας είχε δεύτερη σύζυγο την Ευφημία των Ρουρικιδών, κόρη του Βλαντίμιρ Β΄ Μονομάχου, μεγάλου πρίγκιπα τού Κιέβου. Την κατηγόρησε για μοιχεία και την έδιωξε· η Ευφημία επέστρεψε στη Ρωσία και έπειτα από λίγους μήνες γέννησε τον Μπόρις Κολομάν. Ο βασιλιάς δεν αναγνώρισε ποτέ τον Μπόρις ως γιο του, όμως ο Μπόρις έβλεπε τον εαυτό του ως το νόμιμο γιο του Κολομάν. 

Ο Μπόρις τότε κατέφυγε στην αυλή του Ιωάννη Β΄ Κομνηνού, ο οποίος μεσολάβησε και ο Μπόρις νυμφεύτηκε την Αρετή Δούκαινα· γιος τους ήταν ο Κωνσταντίνος Δούκας Καλαμανός. Ο Ρωμαίος Αυτοκράτορας τον τίμησε με τους τίλους του *κράλη* και του *πανυσέβαστου*.

Το 1116 απεβίωσε ο Κολομάν και τον διαδέχθηκε ο γιος από τον πρώτο του γάμο, ο Στέφανος Β΄ της Ουγγαρίας· το 1131 απεβίωσε και ο Στέφανος Β΄. Τότε ο Μπόρις διεκδίκησε το στέμμα. Όμως επόμενος βασιλιάς έγινε ο Μπέλα Β΄ της Ουγγαρίας, εξάδελφος του Στεφάνου Β΄. Ο Μπόρις, αν και βοηθήθηκε από την Πολωνία, τη Γερμανία και τη Ρωμαϊκή (Βυζαντινή) Αυτοκρατορία, απέτυχε και σκοτώθηκε στη μάχη.

Παραπομπές
----------

1. 1 2  p11410.htm#i114097.
2. ↑  Ανακτήθηκε στις 2  Οκτωβρίου 2016.
3. 1 2  Darryl Roger Lundy: (Αγγλικά) *The Peerage*.
4. 1 2  Μαργαρού, Ελένη (2000, Αριστοτέλειο Πανεπιστήμιο Θεσσαλονίκης (ΑΠΘ)), Τίτλοι και επαγγελματικά ονόματα γυναικών στο Βυζάντιο: συμβολή στη μελέτη για τη θέση της γυναίκας στη Βυζαντινή κοινωνία, σελ. 125

Πηγές
-----

* Kinnamos, John (1976). *Deeds of John and Manuel Comnenus. Μετάφραση Charles M. Brand*. Columbia University Press. ISBN 0-231-04080-6.
* Magoulias, Harry J. επιμ. (1984). *O City of Byzantium: Annals of Niketas Choniatēs*. Detroit: Wayne State University Press. ISBN 978-0-8143-1764-8.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 4119149844953802960002
* LCCN: nb2017012153
* GND: 1136981071
* NKC: jo20191035513

 |

 |
***Δεν Έχω Ξεχάσει το Περσινό Καλοκαίρι*** (αγγλικά: *I Still Know What You Did Last Summer*) είναι αμερικανική-Μεξικάνικο ταινία τρόμου παραγωγής 1998 και αποτελεί συνέχεια της ταινίας *Ξέρω τι Κάνατε Πέρυσι το Καλοκαίρι* (I Know What You Did Last Summer, 1997). Το σενάριο έγραψε ο Τρέι Κάλαγουεϊ και είναι βασισμένο στους χαρακτήρες που δημιουργήθηκαν αρχικά για το μυθιστόρημα της Λόις Ντάνκαν. Οι Τζένιφερ Λαβ Χιούιτ και Φρέντι Πρινζ Τζούνιορ επιστρέφουν στους ρόλους τους από την πρώτη ταινία ενώ στο καστ προστίθενται οι Μπράντι και Μεκί Φάιφερ. Επίσης συμμετέχουν σε δευτερεύοντες ρόλους οι Τζέφρεϊ Κομπς, Τζένιφερ Εσποζίτο και Τζακ Μπλακ.

Στις 15 Αυγούστου, 2006, η Columbia Pictures κυκλοφόρησε το *Πάντα Θα Ξέρω τι Κάνατε Πέρσι το Καλοκαίρι* (I'll Always Know What You Did Last Summer), το οποίο κυκλοφόρησε απευθείας στο βίντεο, ενώ δεν συμμετείχε κανένας από τους συντελεστές ή ηθοποιούς των δύο πρώτων ταινιών. Η ταινία κυκλοφόρησε σε Blu-Ray στις 14 Ιουλίου 2009.

Υπόθεση
-------

Η Τζούλι Τζέιμς (Τζένιφερ Λαβ Χιουιτ) δεν έχει ξεχάσει τα φρικτά γεγονότα του περσινού καλοκαιριού, ούτε τους φίλους της που δολοφονήθηκαν από τον μυστηριώδη άνδρα με το γάτζο. Όταν η καλύτερή της φίλη, Κάρλα Γουίλσον (Μπράντι) κερδίζει ένα ταξίδι για τέσσερεις με προορισμό τις εξωτικές Μπαχάμες, η Τζούλi αρχίζει να πιστεύει πως η τύχη της αλλάζει. Αυτό που θα ζήσει όμως είναι ακόμα ένα καλοκαίρι τρόμου καθώς ο εφιάλτης που την καταδιώκει... αρνείται να πεθάνει.

Ηθοποιοί και Χαρακτήρες
-----------------------

* Τζένιφερ Λαβ Χιούιτ στο ρόλο της *Τζούλι*
* Φρέντι Πρινζ Τζούνιορ στο ρόλο του *Ρέι*
* Μπράντι στο ρόλο της *Κάρλα*
* Μεκί Φάιφερ στο ρόλο του *Ταϊρέλ*
* Μάθιου Σετλ στο ρόλο του *Γουίλ Μπένσον*
* Τζένιφερ Εσποζίτο στο ρόλο της *Νάνσι*
* Μιουζ Γουάτσον στο ρόλο του *Μπεν*
* Μπιλ Κομπς στο ρόλο του *Έστες*
* Τζέφρεϊ Κομπς στο ρόλο του *Κύριου Μπρουκς*

Παραγωγή
--------

Ενώ η ταινία διαδραματίζεται στις Μπαχάμες, στην πραγματικότητα γυρίστηκε στο El Tecuani Costalagree Marina Resort, στo Τζαλίσκο του Μεξικό, στο Λος Άντζελες της Καλιφόρνια και στα στούντιο της Sony Pictures στο Κάλβερ Σίτι της Καλιφόρνια.

Box office
----------

Με προϋπολογισμό 24 εκατομμύρια δολάρια, το *Δεν Έχω Ξεχάσει το Περσινό Καλοκαίρι* άνοιξε στη 2η θέση με $16,5 εκατομμύρια σε 2.443 αίθουσες το πρώτο σαββατοκύριακό του. Έπεσε στην πέμπτη θέση την επόμενη εβδομάδα. Συνολικά η ταινία απέφερε $40.002.112 στις Ηνωμένες Πολιτείες ενώ παγκοσμίως συγκέντρωσε $84,000,000.

Παραπομπές
----------

1. ↑  (σουηδικά) *Swedish Film Database*. Swedish Film Institute. 38604.
2. 1 2 3  «Δεν Έχω Ξεχάσει το Περσινό Καλοκαίρι στο Box Office Mojo». *Box Office Mojo*. Ανακτήθηκε στις 23 Ιουλίου 2011.
3. ↑  «Box office / business for I Still Know What You Did Last Summer». *IMDB*. Ανακτήθηκε στις 23 Ιουλίου 2011.

Εξωτερικοί σύνδεσμοι
--------------------

* Δεν Έχω Ξεχάσει το Περσινό Καλοκαίρι στο IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 199743568
* LCCN: no2018030088
* GND: 7526498-5

 |

 |
Η **Βάση Ορκάδας** ή **Σταθμός Όρκυ** είναι ένας επιστημονικός σταθμός της Αργεντινής στην Ανταρκτική και ο παλαιότερος που βρίσκεται ακόμα σε λειτουργία. Η τοποθεσία του είναι στο νησί Λόρι στο αρχιπέλαγος των Νότιων Ορκάδων, στα 4 μέτρα υψόμετρο πάνω από τη θάλασσα και στα 170 μέτρα από την ακτογραμμή. Η Βάση ιδρύθηκε από την Σκωτσέζικη Εθνική Ανταρκτική Αποστολή το 1903 και δόθηκε στην κυβέρνηση της Αργεντινής το 1904 από το οποίο έτος και κατοικείται. Είναι μία από τις έξι μόνιμες Βάσεις της Αργεντινής, στις Αργεντίνικες διεκδικήσεις - κτήσεις στην Ανταρκτική και η πρώτη ιστορικά που κατοικήθηκε.
Άγαλμα του Πάπα Βενέδικτου ΙΕ΄ στην αυλή του καθεδρικού ναού
Ο **Καθεδρικός Ναός του Αγίου Πνεύματος** (αγγλικά: *Cathedral of the Holy Spirit* ή *St. Esprit Cathedral*, ιταλικά: *Cattedrale di Santo Spirito* ή *Cattedrale dello Spirito Santo*), που βρίσκεται στην λεωφόρο Cumhuriyet 205/B, στη συνοικία Pangalti της περιοχής Şişli (πρώην Harbiye), μεταξύ της πλατείας Ταξίμ και Νισάντασι, είναι μία από τις κύριες Καθολικές εκκλησίες στην Κωνσταντινούπολη της Τουρκίας.

Είναι η δεύτερη μεγαλύτερη Ρωμαιοκαθολική εκκλησία στην πόλη μετά την *Βασιλική του Αγίου Αντωνίου της Πάντοβα* στην λεωφόρο Istiklal της περιοχής Μπέγιογλου.

Ο καθεδρικός ναός χτίστηκε το 1846, σε μπαρόκ ρυθμό αρχιτεκτονικής, υπό την επίβλεψη του Ιταλοελβετού αρχιτέκτονα *Giuseppe Fossati* και του συναδέλφου του *Julien Hillereau*.

Υπήρξε ο προορισμός πολλών παπικών επισκέψεων στην Τουρκία, συμπεριλαμβανομένων και εκείνων των Πάπα Παύλου ΣΤ΄, Πάπα Ιωάννη Παύλου Β΄ και Πάπα Βενέδικτου ΙΣΤ΄.

Στην αυλή του καθεδρικού ναού υπάρχει ένα άγαλμα του Πάπα Βενέδικτου ΙΕ΄. Επίσης, ο Γκιουζέπε Ντονιτσέτι, ένας μουσικός της αυλής του Οθωμανού Σουλτάνου ​​Μαχμούτ Β΄, είναι θαμμένος στα υπόγεια του καθεδρικού ναού.

Συντεταγμένες: 41°02′41″N 28°59′08″E﻿ / ﻿41.04472°N 28.98556°E﻿ / 41.04472; 28.98556
Οι τέσσερις καβαλάρηδες της αποκάλυψης (ταινία, 1921)

είναι μια αμερικανική βουβή επική πολεμική ταινία του 1921, παραγωγής Metro Pictures Corporation και σκηνοθεσίας Ρεξ Ίνγκραμ. Βασισμένο στο ισπανικό μυθιστόρημα του 1916 *The Four Horsemen of the Apocalypse*, του Vicente Blasco Ibáñez, διασκευάστηκε για την οθόνη από τον June Mathis. Στην ταινία πρωταγωνιστούν οι Pomeroy Cannon, Josef Swickard, Bridgetta Clark, Rudolph Valentino, Wallace Beery και Alice Terry. 

Συχνά θεωρείται ως μία από τις πρώτες αντιπολεμικές ταινίες, είχε τεράστιο πολιτιστικό αντίκτυπο και έγινε η ταινία με τις μεγαλύτερες εισπράξεις του 1921 ξεπερνώντας *το The Kid* του Τσάρλι Τσάπλιν. Η ταινία μετέτρεψε τον ελάχιστα γνωστό ηθοποιό Ρούντολφ Βαλεντίνο σε σούπερ σταρ και τον συνέδεσε με την εικόνα του Λατίνου εραστή. Η ταινία ενέπνευσε επίσης μια τρέλα για το ταγκό και τέτοιες μόδες μόδας όπως τα παντελόνια γκαούτσο.  Η ταινία γράφτηκε από την Τζουν Μάθης, η οποία με την επιτυχία της έγινε μια από τις πιο ισχυρές γυναίκες στο Χόλιγουντ της εποχής.  

Το 1995, *το The Four Horsemen of the Apocalypse* επιλέχθηκε για διατήρηση στο Εθνικό Μητρώο Κινηματογράφου των Ηνωμένων Πολιτειών από τη Βιβλιοθήκη του Κογκρέσου ως «πολιτιστικά, ιστορικά ή αισθητικά σημαντικό».  Η ταινία είναι πλέον δημόσια. Μια έκδοση DVD κυκλοφόρησε το 2000. Η ταινία είναι τώρα διαθέσιμη για δωρεάν λήψη στο Αρχείο Διαδικτύου. 





1. ↑  «*The Four Horsemen of the Apocalypse* at silentera.com». Αρχειοθετήθηκε από το πρωτότυπο στις 31 Δεκεμβρίου 2010. Ανακτήθηκε στις 12 Φεβρουαρίου 2011.
2. ↑  Leider, Emily W. *Dark Lover: The Life and Death of Rudolph Valentino*, p. 219
3. ↑  Alt Film Guide.
4. ↑  *Journal of Humanities*.
5. ↑  «Complete National Film Registry Listing». *Library of Congress*. Ανακτήθηκε στις 29 Απριλίου 2020.
6. ↑  3 The Four Horsemen on the Apocalypse on the Internet Archive.
Ο **Γιάνος Σπάντα** (που ήταν επίσης γνωστός και ως **Τζον Σπάντα**, 10 Δεκεμβρίου 1877, Κολόζ - 7 Ιουλίου 1913, Κολοσβάρ) ήταν ένας διάσημος Ούγγρος αρχιτέκτονας ιταλικής καταγωγής και παππούς του Ούγγρου μαθηματικού από την Τρανσυλβανία Μπέλα Ορμπάν αλλά και του Λάζλο Ιστβάν Ορμπάν, που ήταν ένας από τους πιο διακεκριμένους ξιφομάχους των δεκαετιών 1950, 1960 και 1970.

Ζωή
---

Ο Γιάνος Σπάντα γεννήθηκε στο Κολόζ της Αυστροουγγαρίας, που σήμερα ονομάζεται Κόγιοκνα και ανήκει στη Ρουμανία, στο κτήμα του Ιταλού πατέρα του, Ντόμοκος Σπάντα.

Γύρω στις αρχές του 20ού αιώνα, άνοιξε ένα αρχιτεκτονικό γραφείο στην κεντρική πλατεία του Κολοσβάρ, το οποίο σήμερα ονομάζεται Κλουζ-Ναπόκα και ανήκει επίσης στη Ρουμανία, το οποίο ανέλαβε μια σειρά από δραστηριότητες.

Ο Σπάντα έχτισε μια σειρά από γνωστά κτίρια στο Κολοσβάρ. Έφτιαξε ένα κτίριο δύο ορόφων με σκοπό να το νοικιάσει και να το εκμεταλλευτεί οικονομικά. Το κτίριο αυτό ονομάστηκε «Παλάτι Σπάντα». Επίσης, σχεδίασε και έχτισε μια σειρά από κατοικίες που βρίσκονταν κοντά στην αρχή της οδού Erzsébet. Στο σπίτι το οποίο έχτισε στο νούμερο 51 αυτού του δρόμου τελικά κατοίκησε ο ίδιος μαζί με την οικογένειά του.

Ο Γιάνος Σπάντα πέθανε νέος, το 1913 μετά από πνευμονική λοίμωξη, αφήνοντας πίσω του τη χήρα του και τα τρία του παιδιά. Πολλά από τα έργα του ολοκληρώθηκαν μετά τον θάνατό του από τον καλό του φίλο, Μιχάλι Ρατζ. Ο Μιχάλι Ρατζ παντρεύτηκε τη χήρα του Σπάντα μετά την επιστροφή του από το μέτωπο του Α' Παγκοσμίου Πολέμου το 1918 και έζησε μαζί της μέχρι τον θάνατό της το 1952.

Ο Σπάντα συνέβαλε έπαιρνε ενεργό μέρος στα κοινά. Ήταν μέλος της δημοτικής επιτροπής, του Εμπορικού Επιμελητηρίου του Κολοσβάρ, του Βιομηχανικού Συμβουλίου, των Συντεχνιών των Τεχνιτών και του Συνεδρίου της Ρωμαιοκαθολικής Ενορίας. Κάποτε διετέλεσε και πρόεδρος της Συντεχνίας Καλλιτεχνών.

Ο Σπάντα είναι θαμμένος στο νεκροταφείο Χάζονγκαρντ ανάμεσα σε άλλα μέλη της οικογένειάς του.

 Η επιτύμβια στήλη του Γιάνος Σπάντα

Παραπομπές
----------

1. ↑  Orbán B, 2009
2. ↑  «How old is László Orbán». *HowOld.co* (στα Αγγλικά). Ανακτήθηκε στις 30 Μαρτίου 2022.

Πηγές
-----

* Orbán, Béla (2009). Régi kolozsvári építőmesterek: Spáda János és Rátz Mihály. Szabadság (στα ουγγρικά), Διαδικτυακή πρόσβαση
Το ***Ραντεβού με το Θάνατο*** είναι ταινία μυστηρίου, της εταιρείας παραγωγής Γκολάν-Γκλόμπους (Golan-Globus Productions), σε σκηνοθεσία του Μάικλ Γουίνερ. Είναι προσαρμογή του ομώνυμου μυθιστορήματος της Αγκάθα Κρίστι με ήρωα τον ντετέκτιβ Ηρακλή Πουαρό. Η προσαρμογή του σεναρίου έγινε από τον Πίτερ Μπάκμαν, τον Άντονι Σάφερ και τον Μάικλ Γουίνερ.

Στην ταινία πρωταγωνιστούν οι Πίτερ Ουστίνοφ, ως Ηρακλής Πουαρό, η Λορίν Μπακόλ, η Κάρι Φίσερ, ο Τζον Γκίλγκουντ, η Πάιπερ Λόρι, η Χέιλι Μιλς, η Τζένι Σίγκροουβ και ο Ντέιβιντ Σόουλ.

Οι Γκίλγκουντ και Μπακόλ είχαν προηγουμένως συμπρωταγωνιστήσει σε μια άλλη προσαρμογή του Πουαρό στη μεγάλη οθόνη, το *Έγκλημα στο Οριάν Εξπρές* του 1974.

Πλοκή
-----

Η Έμιλι Μπόιντον (Πάϊπερ Λόρι), μητριά στα τρία παιδιά Μπόιντον - τον Λένοξ (Νίκολας Γκεστ), τον Ρέιμοντ (Τζον Τερλέσκι) και την Κάρολ (Βάλερι Ρίτσαρντς) - και μητέρα της Τζινέβρα (Άμπερ Μπεζέρ), εκβιάζει τον οικογενειακό δικηγόρο, Τζέφερσον Κόουπ (Ντέιβιντ Σόουλ), να καταστρέψει μια δεύτερη διαθήκη του πρώην συζύγου της η οποία θα ελευθέρωνε τα παιδιά από την τυραννική της επιρροή. Παίρνει τον εαυτό της, τα παιδιά και την νύφη της Ναντίν (Κάρι Φίσερ) σε διακοπές στην Ευρώπη και τους Αγίους Τόπους. Στην Ιερουσαλήμ, ο Ηρακλής Πουαρό (Πίτερ Ουστίνοφ) συναντάται με μια φίλη, τη δρα Σάρα Κινγκ (Τζένι Σίγκροουβ), η οποία ερωτεύεται τον Ρέιμοντ Μπόιντον χωρίς την έγκριση της Έμιλι. Η λαίδη Ουέστχολμ (Λορίν Μπακόλ), η γραμματέας της, η αρχαιολόγος δεσποινίς Κουίντον και ο δικηγόρος Κόουπ τους ακολουθούν. Σιγά-σιγά τα παιδιά ανακαλύπτουν τη δεύτερη διαθήκη και στρέφουν τα πυρά τους στην Έμιλι. Σε μια ανασκαφή η Έμιλι βρίσκεται νεκρή... δηλητηριασμένη. Ο Πουαρό ερευνά.

Οικογενειακό δέντρο
-------------------

Ο **Έμιλ Μπόιντον** είχε τρία παιδιά από την πρώτη σύζυγο του: τον **Λένοξ** **Μπόιντον** (παντρεμένο με τη **Ναντίν**), την **Κάρολ Μπόιντον**, και τον **Ρέιμοντ Μπόιντον**. Παντρεύτηκε τη δεύτερη σύζυγό του, την **Έμιλι Μπόιντον**, και έκαναν ένα παιδί, την **Τζινέβρα Μπόιντον.** Ο κ. Μπόιντον πεθαίνει, και η Έμιλι συνεχίζει να ελέγχει την οικογένεια ως η κακιά μητριά.

Αλλαγές
-------

Το μυθιστόρημα λαμβάνει χώρα κυρίως στην Πέτρα, στην Ιορδανία ενώ η ταινία λαμβάνει χώρα στην Ιερουσαλήμ. Αυτή η αλλαγή έγινε επειδή η εταιρεία παραγωγής ήταν ισραηλιτική.

Ο Ουστίνοφ ως Πουαρό
--------------------

Αυτή η ταινία ήταν η έκτη και τελευταία εμφάνιση του Πίτερ Ουστίνοφ ως Ηρακλής Πουαρό.

* *Έγκλημα στο Νείλο* (1978)
* *Δύο εγκλήματα κάτω από τον ήλιο* (1982)
* *Δείπνο για δεκατρείς* (1985)
* *Η αφροσύνη του νεκρού* (1986)
* *Φόνος σε Τρεις Πράξεις* (1986)
* *Ραντεβού με τον θάνατο* (1988)

Την σειρά αυτή ταινιών διαδέχθηκε η *Agatha Christie's Poirot*, μια τηλεοπτική σειρά παραγωγής της βρετανικής London Weekend Television, αργότερα από την Granada Productions, στην οποία ο Πουαρό ενσαρκώνεται από τον Ντέιβιντ Σουσέι.

Αναφορές
--------

Εξωτερικοί σύνδεσμοι
--------------------

* *Ραντεβού με τον Θάνατο*   στην IMDb (Αγγλικά)
Το **Γερμανικό Κόμμα του Κέντρου** (γερμανικά: Deutsche Zentrumspartei) ή απλώς **Κέντρο** (Zentrum) ήταν ένα καθολικό πολιτικό κόμμα στη Γερμανία κατά τη διάρκεια του Β΄ Ράιχ και της Δημοκρατίας της Βαϊμάρης. 

Το κόμμα σχηματίστηκε το 1870 και αγωνίστηκε στη διάρκεια του λεγόμενου *Κουλτούρκαμπφ* (η λέξη σημαίνει αγώνας για την κουλτούρα, τον πολιτισμό, και αναφέρεται στη σύγκρουση για τη μείωση της επιρροής της Καθολικής Εκκλησίας στα γερμανικά πράγματα, που εξαπέλυσε ο πρωθυπουργός της Πρωσίας και καγκελάριος της Γερμανίας Όττο φον Μπίσμαρκ), καταλαμβάνοντας σε σύντομο χρονικό διάστημα το ένα τέταρτο των εδρών του Ράιχσταγκ (γερμανική Βουλή), όπου λόγω των κεντρώων θέσεών του στα περισσότερα ζητήματα, διαδραμάτισε αποφασιστικό ρόλο στο σχηματισμό διάφορων πλειοψηφιών, έχοντας έτσι τη δύναμη προώθησης αρκετών συμφερόντων του.

Όταν οι Ναζί ανήλθαν στην εξουσία, το κόμμα αυτοδιαλύθηκε στις 5 Ιουλίου 1933, λόγω σχετικού όρου μεταξύ της Αγίας Έδρας και της Γερμανίας για την υπογραφή του λεγόμενου «Ραϊχσκονκορδάτου».

Μετά τον Β΄ Παγκόσμιο Πόλεμο το κόμμα επανιδρύθηκε, αλλά δεν κατάφερε να αρθεί στο παλαιό του κύρος, καθώς τα περισσότερα μέλη του εντάχθηκαν στη νεοπαγή Χριστιανοδημοκρατική Ένωση. Το Κόμμα του Κέντρου παρέμεινε στη γερμανική Βουλή μέχρι το 1957, ως περιθωριακός πλέον κομματικός σχηματισμός, με παρουσία κυρίως στο κρατίδιο της Βόρειας Ρηνανίας-Βεστφαλίας.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 145961713
* LCCN: n50005220
* ISNI: 0000 0001 0944 2540
* GND: 2008369-5
* SUDOC: 027505413
* BNF: cb12081858v (data)
* NKC: ko2016914866

 |

 |
**Ο Ανθρωποκυνηγός** (αγγλικά: *Manhunter*) είναι μια αμερικανική νεο-νουάρ ταινία ψυχολογικού θρίλερ του 1986 σε σενάριο και σκηνοθεσία του Μάικλ Μαν και είναι βασισμένη στο μυθιστόρημα του 1981 Κόκκινος δράκος του Τόμας Χάρις. Πρωταγωνιστεί ο Γουίλιαμ Πίτερσεν ως ο πράκτορας του FBI Will Graham. Επίσης, παίζουν ο Τομ Νούναν ως ο κατά συρροή δολοφόνος Φράνσις Ντολαρίιντ, ο Ντένις Φαρίνα ως ο ανώτερος του FBI του Γκράχαμ Τζακ Κρόφορντ και ο Μπράιαν Κοξ ως ο φυλακισμένος δολοφόνος Χάνιμπαλ Λέκτορ. Η ταινία επικεντρώνεται γύρω απο τον Γκράχαμ που βγαίνει από τη σύνταξη για να δώσει τα ταλέντα του σε μια έρευνα για τον Ντολαρίδη, έναν δολοφόνο γνωστό και ως Νεράιδα των δοντιών. Με αυτόν τον τρόπο, πρέπει να αντιμετωπίσει τους δαίμονες του παρελθόντος του και να συναντηθεί με τον Λέκτορ, ο οποίος σχεδόν καταλόγισε τον Γκράχαμ μεταξύ των θυμάτων του.

Η ταινία επικεντρώνεται στην ιατροδικαστική εργασία του FBI για τον εντοπισμό δολοφόνων και δείχνει τις μακροπρόθεσμες επιπτώσεις που έχουν τέτοιες περιπτώσεις σε προφίλ όπως ο Graham, τονίζοντας τις ομοιότητες μεταξύ αυτού και του λατομείου του. Η ταινία διαθέτει έντονα την στυλιζαρισμένη χρήση χρώματος για να μεταφέρει αυτή την αίσθηση της δυαδικότητας και την φύση της ομοιότητας μεταξύ των χαρακτήρων κι έχει διερευνηθεί σε ακαδημαϊκές αναγνώσεις της ταινίας. Ήταν η πρώτη κινηματογραφική μεταφορά των μυθιστορημάτων του Τόμας Χάρις με τον Χάνιμπαλ Λέκτερ, καθώς και η πρώτη προσαρμογή του Κόκινου Δράκου, η οποία αργότερα έγινε η βάση για μια ομώνυμη ταινία το 2002.

Η ταινία έκανε πρεμιέρα με μικτές κριτικές και δεν απέφερε πολλά χρήματα στα ταμεία κατά την τότε κυκλοφορία της, κερδίζοντας μόνο 8,6 εκατομμύρια δολάρια στις Ηνωμένες Πολιτείες. Ωστόσο, έχει επανεκτιμηθεί σε πιο πρόσφατες κριτικές και τώρα απολαμβάνει μια πιο ευνοϊκή υποδοχή, καθώς τόσο οι ερμηνείες των ηθοποιών όσο και τα στυλιζαρισμένα γραφικά έχουν εκτιμηθεί καλύτερα τα επόμενα χρόνια. Η αναζωπύρωση της δημοτικότητάς της, η οποία μπορεί να οφείλεται σε μεταγενέστερες προσαρμογές των βιβλίων του Χάρις και στην επιτυχία του Πέτερσεν στο CSI: Crime Scene Investigation, την οποία έχει χαρακτηρίσει ως λατρευτική του ταινία .

Εξωτερικοί Σύνδεσμοι
--------------------

* *Ο Ανθρωποκυνηγός*   στην IMDb

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Η σειρά **Χάνιμπαλ Λέκτερ** του Τόμας Χάρις |
| --- |
|  |
| Νουβέλες | 
* Ο Κόκκινος Δράκος
* Η Σιωπή των Αμνών
* Χάνιμπαλ
* Χάνιμπαλ, το ξύπνημα του Κακού
 |
|  |
| Ταινίες | 
* Ο Ανθρωποκυνηγός
* Η Σιωπή των Αμνών
* Χάνιμπαλ
* Ο Κόκκινος Δράκος
* Χάνιμπαλ: Η Αρχή
 |
|  |
| Τηλεόραση | 
* Χάνιμπαλ
 |
|  |
| Χαρακτήρες | 
* Χάνιμπαλ Λέκτερ
* Κλαρίς Στάρλινγκ
* Γουίλ Γκράχαμ
 |

 |







1. ↑  tt0091474. Ανακτήθηκε στις 14  Ιουνίου 2016.
Ο **«Ανάπλους Βοσπόρου»** (λατ. *De Bospori navigatione*) είναι έργο (το γνωστότερο) του αρχαίου Έλληνα γεωγράφου Διονυσίου του Βυζαντίου και γράφηκε κατά τον ύστερο 2ο αιώνα μ.Χ.. Θεωρείται υπόδειγμα ναυτιλιακών οδηγιών για τα Στενά του Βοσπόρου.

Το έργο περιγράφει την ακτογραμμή του Βοσπόρου, αλλά και την αρχαία πόλη του Βυζαντίου πριν αυτή γίνει Κωνσταντινούπολη κατά τον 2ο αιώνα μ.Χ. και θεωρείται ως μια από τις πιο λεπτομερείς γεωγραφικές πραγματείες και περίπλους των αρχαίων χρόνων.

Το κείμενο του «Ανάπλου» δεν έχει διασωθεί ολόκληρο στο πρωτότυπο (ελληνική γλώσσα). Ωστόσο έγινε δυνατό να αποκατασταθούν τα περισσότερα από τα χωρία που λείπουν με βάση λατινικές μεταφράσεις, τις οποίες κατόρθωσε να ανακαλύψει ο Γάλλος περιηγητής, τοπογράφος και μεταφραστής Πιερ ντε Γκυλ (*Pierre de Gulle*, εξελληνισμένα «Γύλλιος») όταν, με εντολή του τότε βασιλιά της Γαλλίας Φραγκίσκου Α΄ περιηγήθηκε την Οθωμανική Αυτοκρατορία περί τα μέσα του 16ου αιώνα. Μερικοί ιστορικοί, όπως ο Εμίλ Αλάρ (*Émile Allard*, συγγραφέας ιστορίας των φάρων),συγχέουν τον Διονύσιο τον Βυζάντιο με τον 

Είναι πιθανό ότι ο Πατριάρχης Φώτιος συμπεριέλαβε και τον «Ανάπλουν» στη γεωγραφική πραγματεία που εξέδωσε με τον ίδιο τίτλο (*Ανάπλουν*) και στην οποία συμπεριλαμβάνονταν και άλλα γεωγραφικά κείμενα από την αρχαιότητα, όπως ο *Περίπλους του Ευξείνου Πόντου*.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελίδες 444-445

  


1. ↑
2. ↑  Marcotte, Didier (18 Απριλίου 2010). *Géographes grecs, tome 1*.
3. ↑  Cf. Codex Palatinus Heidelbergensis gr. 398; D. Marcotte, ενθ. ανωτ.: *Géographes grec*, Γενική Εισαγωγή (Παρίσι 2000)
Ο συγγραφέας του έργου, Ρόμπερτ Γκρέιβς, το 1929
Το έργο ***Η κόρη του Ομήρου*** (αγγλικά: *Homer's Daughter*‎‎) είναι μυθιστόρημα του βρετανού συγγραφέα Ρόμπερτ Γκρέιβς.

Πλοκή και έμπνευση
------------------

Το μυθιστόρημα εδράζεται στη θεωρία ότι η *Οδύσσεια* του Ομήρου συγγράφηκε από μια πριγκίπισσα των ελληνικών αποικιών στη Σικελίας. Η ιδέα ότι μια γυναίκα έγραψε τα έργα του Ομήρου είχε προταθεί αρχικώς από τον μυθιστοριογράφο Σάμουελ Μπάτλερ, στο έργο του *The Authoress of the Odyssey* («Η Συγγραφέας της Οδύσσειας»). Ο Γκρέιβς άντλησε έμπνεση από τη θεωρία του Μπάτλερ για το μυθιστόρημά του.

Όπερα «Ναυσικά»
---------------

Στο μυθιστόρημα αυτό βασίστηκε το λιμπρέτο της όπερας *Ναυσικά* της Πέγκι Γκλάνβιλ-Χικς, που παρουσιάστηκε το 1961 στο Ωδείο Ηρώδου του Αττικού, συνιστώντας παραγγελία του Φεστιβάλ Αθηνών.

Παραπομπές
----------

1. ↑  Murnaghan, Sheila (2015-01-01). «Homer's Daughter: Graves's Vera Historia» (στα αγγλικά). *Robert Graves and the Classical Tradition*: 57–76. .
2. ↑  Rogers, Victoria (2009). *The Music of Peggy Glanville-Hicks* (στα Αγγλικά). Ashgate Publishing, Ltd. σελ. 185. ISBN 978-0-7546-6635-6.
3. ↑  Murdoch, James (2002). *Peggy Glanville-Hicks : a transposed life* (στα Αγγλικά). Hillsdale, NY : Pendragon Press. σελ. 180. ISBN 978-1-57647-077-0.
Πρόωρες γενικές εκλογές διεξήχθησαν στις Νήσους Φερόες στις 8 Δεκεμβρίου 2022.  Το αντιπολιτευόμενο Σοσιαλδημοκρατικό Κόμμα με επικεφαλής τον πρώην πρωθυπουργό Άξελ Β. Γιοχάνεσεν αναδείχθηκε ως το μεγαλύτερο κόμμα, λαμβάνοντας το μεγαλύτερο ποσοστό ψήφων από οποιοδήποτε άλλο κόμμα από το 1990, ενώ η Αυτοδιοίκηση έχασε την εκπροσώπησή της στο Løgting για πρώτη φορά από το 1945.

Ιστορικό
--------

Μετά τις γενικές εκλογές του 2019 σχηματίστηκε κυβέρνηση συνασπισμού από τον ηγέτη του Κόμματος της Ένωσης, Μπάρδουρ α Στέιγκ Νίλσεν, αποτελούμενη από το Κόμμα της Ένωσης, το Λαϊκό Κόμμα και το Κόμμα του Κέντρου, που μαζί κέρδισαν 17 από τις 33 έδρες. 

Κατά τη διάρκεια της εκστρατείας για τις γενικές εκλογές της Δανίας του Νοεμβρίου του 2022, ο ηγέτης του Κόμματος του Κέντρου και υπουργός Εξωτερικών των Φερόες, Γιένις αφ Ράνα δήλωσε ότι δεν μπορούσε να υποστηρίξει τον Σόρεν Πάπε Πούλσεν, τον ηγέτη του Συντηρητικού Λαϊκού Κόμματος, να γίνει πρωθυπουργός της Δανίας, καθώς ο Πούλσεν είναι ομοφυλόφιλος. 

Τα κόμματα της αντιπολίτευσης στο Løgting σχεδίαζαν να ζητήσουν πρόταση δυσπιστίας στις 8 Νοεμβρίου, αλλά ο πρωθυπουργός των Φερόες , Bárður á Steig Nielsen απέλυσε τον αφ Ράνα την ίδια μέρα. Το Κόμμα του Κέντρου στη συνέχεια αποχώρησε από την κυβέρνηση, με αποτέλεσμα να χάσει την πλειοψηφία του και ο Νίλσεν να προκηρύξει πρόωρες εκλογές.

Εκλογικό σύστημα
----------------

Τα 33 μέλη του Løgting εξελέγησαν με ανοικτή λίστα αναλογικής εκπροσώπησης σε μια ενιαία εθνική εκλογική περιφέρεια με εκλογικό όριο 1⁄33 των ψήφων (3.03%).  Οι έδρες κατανεμήθηκαν με τη μέθοδο των μεγαλύτερων υπολοίπων.

Αποτελέσματα
------------


| Κόμμα | Ψήφοι | % | Έδρες | +/– |
| --- | --- | --- | --- | --- |
|  | Κόμμα της Ισότητας (C) | 9.094 | 26,6 | 9 | Αύξηση 2 |
|  | Ενωτικό Κόμμα (B) | 6.834 | 20,0 | 7 | Σταθερό 0 |
|  | Λαϊκό Κόμμα (A) | 6.473 | 18,9 | 6 | Μείωση 2 |
|  | Δημοκρατία (E) | 6.057 | 17,7 | 6 | Σταθερό 0 |
|  | Πρόοδος (F) | 2.571 | 7,5 | 3 | Αύξηση 1 |
|  | Κόμμα Κέντρου (H) | 2.242 | 6,6 | 2 | Σταθερό 0 |
|  | Αυτοδιοίκηση (D) | 938 | 2,7 | 0 | Μείωση 1 |
|  |
| Έγκυρα ψηφοδέλτια | 34.209 | 99,6 |  |
| Άκυρα/λευκά ψηφοδέλτια | 147 | 0,4 |
| **Σύνολο** | **34.356** | **100** | **33** | Σταθερό **0** |
| Εγγεγραμμένοι/συμμετοχή | 39.015 | 88,1 |  |
| Πηγή: Kringvarp Føroya |

Επακόλουθα
----------

Στις 22 Δεκεμβρίου 2022 ο Άξελ Β. Γιοχάνεσεν εξελέγη πρωθυπουργός μιας κυβέρνησης συνασπισμού μεταξύ Σοσιαλδημοκρατών, Δημοκρατίας και Προόδου.

Δείτε επίσης
------------

* Δανικές γενικές εκλογές 2022

Παραπομπές
----------

1. 1 2 3  Faroese Minister Fired After Statements Against Queer People High North News, 10 Νοεμβρίου 2022
2. ↑  Borgerlig færøsk regering ændrer udskældt fiskerireform *Jydske Vestkysten*, 14 Σεπτεμβρίου 2019
3. ↑  «Løgtingslóg nr. 49 frá 20. juli 1978 um val til Løgtingið, sum seinast broytt við løgtingslóg nr. 137 frá 22. september 2020». *logir.fo*. Ανακτήθηκε στις 6 Νοεμβρίου 2022.
4. ↑  Elections to the Faroese Løgting Election Resources
5. ↑  Samuelsen, Ingi (22 Δεκεμβρίου 2022). «Hesi manna nýggja landsstýrið». *portal.fo*. Portal.fo. Ανακτήθηκε στις 22 Δεκεμβρίου 2022.
Ο **Παναγιώτης Λαφαζάνης** (Ελευσίνα, 28 Δεκεμβρίου 1951) είναι Έλληνας πολιτικός, ιδρυτής και επικεφαλής του Δημοκρατικού Κινήματος Εθνικής Απελευθέρωσης (ΔΗ.Κ.Ε.Α). Από τις 27 Ιανουαρίου 2015 έως τις 17 Ιουλίου 2015 υπήρξε υπουργός Παραγωγικής Ανασυγκρότησης, Περιβάλλοντος και Ενέργειας στην πρώτη κυβέρνηση του Αλέξη Τσίπρα.

Βιογραφικά Στοιχεία
-------------------

Γεννήθηκε το 1951 στην Ελευσίνα και πέτυχε να εισαχθεί στο τμήμα μαθηματικών του Εθνικού και Καποδιστριακού Πανεπιστημίου Αθηνών δίχως να λάβει πτυχίο. Ήταν ηγετικό στέλεχος της Κομμουνιστικής Νεολαίας Ελλάδας και αργότερα μέλος του Πολιτικού Γραφείου της Κεντρικής Επιτροπής του Κομμουνιστικού Κόμματος Ελλάδος. Στο ΚΚΕ παρέμεινε μέχρι το 1991, ενώ το 1992 εντάχθηκε στον Συνασπισμό ως μέλος της πολιτικής του γραμματείας.

Πρώτη φορά εξελέγη βουλευτής του Ελληνικού Κοινοβουλίου στις εκλογές του 2000, στη Β΄ περιφέρεια του Πειραιά. Την κοινοβουλευτική περίοδο 2012-2014 ήταν ο κοινοβουλευτικός εκπρόσωπος του ΣΥΡΙΖΑ.

Μετά τις βουλευτικές εκλογές του Ιανουαρίου του 2015 ορίστηκε από τον Αλέξη Τσίπρα ως Υπουργός Παραγωγικής Ανασυγκρότησης, Περιβάλλοντος και Ενέργειας. Στις 17 Ιουλίου 2015 αντικαταστάθηκε από τον Πάνο Σκουρλέτη. Στις 21 Αυγούστου 2015 ήταν ένας από τους 25 βουλευτές του Συνασπισμού Ριζοσπαστικής Αριστεράς, που αποχώρησαν από αυτόν, διαφωνώντας και καταψηφίζοντας το 3ο Μνημόνιο και συνέστησαν νέα κοινοβουλευτική ομάδα με την ονομασία «Λαϊκή Ενότητα», της οποίας ορίστηκε επικεφαλής.

Πιστεύει ότι η Ελλάδα πρέπει να αντισταθεί στην εφαρμογή των μνημονίων και των μέτρων λιτότητας και να έρθει ακόμα και σε ρήξη με τις υπόλοιπες χώρες της Ευρωζώνης. Σύμφωνα με τις δημόσιες θέσεις του, είναι θετικός στην επιστροφή της Ελλάδας σε εθνικό νόμισμα.

Στις 2 Ιουνίου 2019, παραιτήθηκε από την ηγεσία της Λαϊκής Ενότητας. Στις βουλευτικές εκλογές του 2019 τοποθετήθηκε στην τελευταία τιμητική θέση του ψηφοδελτίου επικρατείας του κόμματος. Τον Ιανουάριο του 2023, ο Παναγιώτης Λαφαζάνης ίδρυσε το «Δημοκρατικό Κίνημα Εθνικής Απελευθέρωσης» (ΔΗ.Κ.Ε.Α).

Παραπομπές
----------

1. 1 2 3 4 5  «Το Who Is Who των Υπουργών της Κυβέρνησης». *www.protothema.gr*. 27 Ιανουαρίου 2015. Ανακτήθηκε στις 12 Ιουλίου 2016.
2. 1 2  «Παναγιώτης Γεωργίου Λαφαζάνης - Βιογραφικό Σημείωμα». *www.hellenicparliament.gr*. Βουλή των Ελλήνων. Αρχειοθετήθηκε από το πρωτότυπο στις 21 Απριλίου 2015. Ανακτήθηκε στις 12 Ιουλίου 2016. CS1 maint: Unfit url (link)
3. ↑  «Διάσπαση ΣΥΡΙΖΑ και «Λαϊκή Ενότητα» υπό τον Λαφαζάνη». in.gr. 21 Αυγούστου 2015. Αρχειοθετήθηκε από το πρωτότυπο στις 23 Αυγούστου 2015. Ανακτήθηκε στις 21 Αυγούστου 2015.
4. ↑  «Παραιτήθηκε ο Παναγιώτης Λαφαζάνης από την ηγεσία της ΛΑ.Ε». *Έθνος*. 2 Ιουνίου 2019. Ανακτήθηκε στις 3 Ιουνίου 2019.
5. ↑  in.gr (23 Ιουνίου 2019). «Ανακοινώθηκε το ψηφοδέλτιο Επικρατείας της Λαϊκής Ενότητας». *in.gr*. Ανακτήθηκε στις 24 Ιουνίου 2019.

Εξωτερικοί σύνδεσμοι
--------------------

* iskra.gr
Για την επιστήμη ανάκτησης υπολογιστικών δεδομένων από παρωχημένα μέσα ή μορφές, δείτε Αρχαιολογία δεδομένων.
Η **υπολογιστική αρχαιολογία** περιέχει τις υπολογιστικές μεθόδους ανάλυσης για τη μελέτη της μακροπρόθεσμης ανθρώπινης συμπεριφοράς και της εξέλιξής της. Όπως και με άλλους επιμέρους κλάδους που έχουν πρόθεμα «υπολογιστική» στο όνομά τους (π.χ. υπολογιστική βιολογία, υπολογιστική φυσική και υπολογιστική κοινωνιολογία), ο όρος διατίθεται για (γενικά μαθηματικές) μεθόδους που δεν θα μπορούσαν ρεαλιστικά να εκτελεστούν χωρίς τη βοήθεια ενός υπολογιστή.

Η υπολογιστική αρχαιολογία μπορεί να περιλαμβάνει τη χρήση συστημάτων γεωγραφικών πληροφοριών (GIS), ειδικά όταν εφαρμόζεται σε χωρικές αναλύσεις, όπως η ανάλυση οπτικού πεδίου (προσδιορισμός της περιοχής που είναι ορατή από μια δεδομένη τοποθεσία) και η ανάλυση διαδρομής χαμηλού κόστους (υπολογισμός των διαδρομών ταξιδιού που απαιτούν τον ελάχιστο κόπο και χρόνο). Αυτές οι προσεγγίσεις είναι αρκετά υπολογιστικά περίπλοκες και είναι εξαιρετικά δύσκολο να εφαρμοστούν χωρίς την υπολογιστική ισχύ ενός υπολογιστή. Θα ήταν επίσης αδύνατο να υπολογιστούν χωρίς υπολογιστική βοήθεια ορισμένες μορφές στατιστικής και μαθηματικών μοντέλων. Η προσομοίωση της ανθρώπινης συμπεριφοράς και της εξέλιξής της καθίστανται δυνατές μέσω της χρήσης εργαλείων λογισμικού όπως το Swarm ή το Repast. Η εφαρμογή μιας ποικιλίας άλλων μορφών σύνθετου και προσαρμοσμένου λογισμικού για την επίλυση αρχαιολογικών προβλημάτων (όπως η ανθρώπινη αντίληψη και κίνηση σε δομημένα περιβάλλοντα χρησιμοποιώντας λογισμικό στο ερευνητικό πρόγραμμα Space Syntax του University College London), εμπίπτει επίσης στον όρο «υπολογιστική αρχαιολογία».

Η απόκτηση, η τεκμηρίωση και η ανάλυση αρχαιολογικών ευρημάτων σε ανασκαφές και μουσεία είναι ένας σημαντικός τομέας της αρχαιολογίας, με την ανάλυση κεραμικής ως μία από τις κύριες απασχολήσεις. Σε αυτόν τον τομέα, τεχνικές απόκτησης τρισδιάστατων ψηφιακών δεδομένων όπως η σάρωση δομημένου φωτός (SLS), οι φωτογραμμετρικές μέθοδοι όπως η "δομή από την κίνηση" (SfM), η υπολογιστική τομογραφία καθώς και οι συνδυασμοί τους παρέχουν μεγάλα σύνολα δεδομένων από πλήθος αντικειμένων για την ψηφιακή έρευνα κεραμικών. Αυτές οι τεχνικές ενσωματώνονται όλο και περισσότερο στη ροή εργασιών στον τόπο της ανασκαφής. Το αυστριακό υποέργο του Corpus vasorum antiquorum (CVA) έχει σημαντική συμβολή στην ψηφιακή έρευνα των ευρημάτων μέσα στα μουσεία.

Η υπολογιστική αρχαιολογία είναι επίσης γνωστή ως "αρχαιολογική πληροφορική" (Burenhult 2002, Huggett and Ross 2004 ) ή "αρχαιοπληροφορική". Ορισμένες φορές συντομεύεται ως "AI" (Archaeoinformatics), αλλά δεν πρέπει να συγχέεται με την τεχνητή νοημοσύνη.

Παραπομπές
----------

1. ↑  Sinclair, Anthony (2016). «The Intellectual Base of Archaeological Research 2004-2013: a visualisation and analysis of its disciplinary links, networks of authors and conceptual language». *Internet Archaeology* (42). doi:10.11141/ia.42.8.
2. ↑  «Internet Archaeol. 15. Archaeological Informatics. Beyond Technology». *intarch.ac.uk* (στα Αγγλικά). Ανακτήθηκε στις 27 Απριλίου 2022.
Το **πανφόρτε** (panforte) είναι παραδοσιακό ιταλικό επιδόρπιο που περιέχει φρούτα και ξηρούς καρπούς και μοιάζει με κέικ φρούτων. Χρονολογείται τον 13ο αιώνα στην πόλη Σιένα στην περιοχή Τοσκάνη της Ιταλίας. Έγγραφα από το 1205 δείχνουν ότι το πανφόρτε καταβλήθηκε στους μοναχούς και τις μοναχές της τοπικής μονής ως δασμός ή  φόρος της δεκάτης που οφειλόταν την έβδομη Φεβρουαρίου του ίδιου έτους. Κυριολεκτικά, πανφόρτε σημαίνει «ισχυρό ψωμί», το οποίο αναφέρεται στην πικάντικη γεύση του. Το αρχικό όνομα του πανφόρτε ήταν «panpepato» (πιπεράτο ψωμί), λόγω του έντονου πιπεριού που χρησιμοποιείται. Υπάρχουν αναφορές από τους Σταυροφόρους που μετέφεραν πανφόρτε μαζί τους στις αναζητήσεις τους και τη χρήση των πανφόρτε στις πολιορκίες.

Η διαδικασία της παρασκευής πανφόρτε είναι αρκετά απλή. Διαλύεται ζάχαρη σε μέλι και διάφοροι ξηροί καρποί, φρούτα και μπαχαρικά αναμειγνύονται μαζί με το αλεύρι. Ολόκληρο το μείγμα ψήνεται σε ένα ρηχό ταψί. Το τελικό κέικ πασπαλίζεται με ζάχαρη άχνη. Τα εμπορικά παρασκευασμένα πανφόρτε τυλίγονται συχνά με μια λωρίδα ρυζόχαρτου.

Επί του παρόντος υπάρχουν πολλά καταστήματα στην Ιταλία που παράγουν πανφόρτε, κάθε συνταγή διατηρεί με ζήλο την ερμηνεία του πρωτότυπου παρασκευάσματος και συσκευάζεται με ένα χαρακτηριστικό περιτύλιγμα. Συνήθως ένα μικρό κομμάτι σερβίρεται με καφέ ή με κάποιο γλυκό κρασί που συνοδεύει επιδόρπιο μετά από ένα γεύμα, αν και μερικοί το απολαμβάνουν με τον καφέ τους για πρωινό.

Στη Σιένα, η οποία θεωρείται από πολλούς, αν όχι από τους περισσότερους κατοίκους της, ως η πρωτεύουσα του πανφόρτε στην Ιταλία, μερικές φορές λέγεται ότι το πανφόρτε θα πρέπει κανονικά να περιλαμβάνει δεκαεπτά διαφορετικά συστατικά. Δεκαεπτά είναι ο αριθμός των «Contrade» (contrada: μια περιοχή) εντός των τειχών της πόλης.

* Πανφόρτε σε ένα κατάστημα στο Σαν ΤζιμινιάνοΠανφόρτε σε ένα κατάστημα στο Σαν Τζιμινιάνο
Συντεταγμένες: 38°51′43.9″N 20°57′18.0″E﻿ / ﻿38.862194°N 20.955000°E﻿ / 38.862194; 20.955000

Η **Κορπή** είναι οικισμός της Στερεάς Ελλάδας στην Περιφερειακή Ενότητα Αιτωλοακαρνανίας.

Γενικά στοιχεία
---------------

Η Κορπή βρίσκεται στο βορειοδυτικό άκρο του νομού, στις βόρειες απολήξεις των Ακαρνανικών ορεών, στην πρώην επαρχία Ξηρομέρου σε υψόμετρο 260 μέτρα από την επιφάνεια της θάλασσας και πληθυσμό 3 κατοίκους (απογραφή 2011), σε γεωγραφικό πλάτος 38,86 και γεωγραφικό μήκος 20,95. Ο οικισμός αναπτύχθηκε γύρω από την ομώνυμη φημισμένη πηγή νερού, όπου πήγαιναν και παραθέριζαν άτομα από τις γύρω περιοχές λόγω των ιαματικών ιδιοτήτων του νερού (λέγεται από τους ντόπιους ότι το νερό βοηθά στην διάλυση της πέτρας στους νεφρούς). Πάντως το εμφιαλωμένο νερό Κορπή προέρχεται από γεωτρήσεις στη γύρω περιοχή και όχι από την πηγή αυτή καθεαυτή, αν και ενδέχεται η χημεία του νερού να είναι παραπλήσια. 

Η έδρα του δήμου είναι η Βόνιτσα και ανήκει στο γεωγραφικό διαμέρισμα Στερεάς Ελλάδας και η επίσημη ονομασία του είναι "η Κορπή". Υπάγεται διοικητικά στον νέο δήμο Ακτίου-Βόνιτσας.

Κατά τη διοικητική διαίρεση της Ελλάδας με το σχέδιο "Καποδίστριας", μέχρι το 2010, η Κορπή ανήκε στο Τοπικό Διαμέρισμα Μοναστηρακίου, του πρώην Δήμου Ανακτορίου του Νομού Αιτωλίας και Ακαρνανίας. Η εκκλησία του *Αγίου Κοσμά* στην Κορπή κτισμένη στην είσοδο του οικισμού. Γιορτάζει και λειτουργείται στις 24 Αυγούστου πανηγυρικά.

Παραπομπές
----------

1. 1 2  *Εγκυκλοπαίδεια Πάπυρος Λαρούς Μπριτάννικα*. **35**. Εκδοτικός Οργανισμός Πάπυρος. 1996. σελ. 214.
2. ↑  «ΦΕΚ αποτελεσμάτων ΜΟΝΙΜΟΥ πληθυσμού», σελ. 10713 (σελ. 239 του pdf)
3. ↑  «ΟΙ ΟΝΟΜΑΣΤΕΣ ΠΗΓΕΣ ΚΟΡΠΗΣ ΤΟΥ ΜΟΝΑΣΤΗΡΑΚΙΟΥ (ΔΗΜΟΥ ΑΚΤΙΟΥ-ΒΟΝΙΤΣΑΣ) φωτο». *Xiromeronews - Ξηρόμερο Νέα*. 23 Ιουνίου 2018. Ανακτήθηκε στις 30 Σεπτεμβρίου 2019. [*νεκρός σύνδεσμος*]
4. 1 2  «ΕΕΤΑΑ-Διοικητικές Μεταβολές των Οικισμών». *www.eetaa.gr*. Ανακτήθηκε στις 10 Μαΐου 2023.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ακτίου - Βόνιτσας |
| --- |
|  |
| Δημοτική Ενότητα Ανακτορίου | 
* Άγιος Νικόλαος Βόνιτσας
* Άι Γιάννης
* Άκτιο
* Βαρκό
* Βολίμι
* Βόνιτσα
* Γούργουβλη
* Δρυμός
* Θύριο
* Κορπή
* Μοναστηράκι
* Νέα Καμαρίνα
* Παλιάμπελα
* Πέτρα
* Ρούγα
 |
|  |
| Δημοτική Ενότητα Μεδεώνος | 
* Άγιος Νικόλαος Κατούνας
* Αετός
* Αχυρά
* Κατούνα
* Κομπωτή
* Κονοπίνα
* Λουτράκι
* Τρύφος
 |
|  |
| Δημοτική Ενότητα Πάλαιρου | 
* Αγία Βαρβάρα
* Άγιος Νικόλαος νησίδα
* Αμμούσα
* Βαγιά νησίδα
* Βαρκό
* Βάτος
* Μονή Αγίου Δημητρίου
* Πάλαιρος
* Παλιά Πλαγιά
* Περατιά
* Περιβόλια
* Πλαγιά
* Πογωνιά
* Σκλάβαινα
* Στενό
* Φορτί νησίδα
 |
|  |
| 
* Έδρα: Βόνιτσα
* \*(Οικισμοί με μη μόνιμο πληθυσμό)]
 |

 |
Συντεταγμένες: 61°50′01″N 06°48′54″W﻿ / ﻿61.83361°N 6.81500°W﻿ / 61.83361; -6.81500

Η εκκλησία του Σάντουρ
Το Σάντουρ
Το **Σάντουρ** (φεροϊκά: *Sandur*) είναι χωριό των Φερόων Νήσων και βρίσκεται στη νότια ακτή του νησιού Σάντοϊ. Το όνομά του σημαίνει «αμμώδη παραλία». Ο θησαυρός του Σάντουρ, που χρονολογείται στα τέλη του 11ου αιώνα, πιστοποιεί τη μακρά ιστορία του χωριού. Τον Ιανουάριο του 2022 ο πληθυσμός ήταν 527 κάτοικοι  και είναι το πιο πυκνοκατοικημένο μέρος στο νησί Σάντοϊ. Ο Δήμος Σάντουρ αποτελείται μόνο από το χωριό Σάντουρ.

Παραπομπές
----------

1. 1 2  Επίσημη εκτίμηση

Εξωτερικοί σύνδεσμοι
--------------------

* Πολυμέσα σχετικά με το θέμα  Sandur (Faroe Islands) στο Wikimedia Commons
* Σάντουρ (Αγγλικά)
* Επίσημη ιστοσελίδα Τουρισμού του Σάντουρ (Αγγλικά)
Το **Βρετανικό Συμβούλιο** (αγγλικά: *British Council*) είναι βρετανική οργάνωση που ειδικεύεται στις διεθνείς εκπαιδευτικές και πολιτιστικές ευκαιρίες. Είναι εγγεγραμμένο ως φιλανθρωπικό, στην Αγγλία και Ουαλία και τη Σκωτία. Ιδρύθηκε το 1934 ως *Βρετανική Επιτροπή για Σχέσεις με Άλλες Χώρες*, και χορηγήθηκε με βασιλική άδεια από τον Γεώργιο ΣΤ΄ το 1940.

Το Βρετανικό Συμβούλιο εμπνεύστηκε από την αναγνώριση του Σερ Ρέτζιναλντ (Ρεξ) Λίπερ, της σημασίας της «πολιτιστικής προπαγάνδας», προωθώντας τα συμφέροντα της Βρετανίας. Το «τμήμα χορηγίας» της, στο πλαίσιο της κυβέρνησης του Ηνωμένου Βασιλείου, είναι το Υπουργείο Εξωτερικών και Κοινοπολιτείας, παρά το γεγονός ότι έχει όλο και περισσότερη επιχειρησιακή ανεξαρτησία. Ο Μάρτιν Ντέιβιντσον είναι ο διευθύνων σύμβουλος από τον Απρίλιο του 2007.

Παραπομπές
----------

1. ↑  kathimerini.gr Βρετανικό Συμβούλιο: Εκδήλωση ανάγνωσης με νέους συγγραφείς
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Ιανουαρίου 2009. Ανακτήθηκε στις 8 Απριλίου 2015.
3. ↑  17 November 2006 (17 Νοεμβρίου 2006). «'I want to see education stay at the very heart of what we do' | General». Times Higher Education. Ανακτήθηκε στις 14 Φεβρουαρίου 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βρετανικό Συμβούλιο** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 147158025
* LCCN: n2003049382
* ISNI: 0000 0001 2296 9793
* GND: 36662-6
* SELIBR: 132574
* NKC: kn20010724083
* ICCU: UFIV014806

 |

 |
Χάρτης του Βανουάτου
Το Βανουάτου (γνωστό παλαιότερα ως **Νέες Εβρίδες**) είναι κράτος και ομάδα νησιών της Ωκεανίας στον νότιο Ειρηνικό Ωκεανό. Αποτελείται από 82 νησιά με συνολική έκταση 12.189 τετραγωνικά χιλιόμετρα (km²) και συνολικό μήκος ακτών (ακτογραμμή) 2.528 km. Ωστόσο, δύο από τα νησιά διεκδικούνται από τη Νέα Καληδονία (γαλλική κτήση).

Οι γεωγραφικές συντεταγμένες του Βανουάτου είναι 16° Νότιο πλάτος και 167° Ανατολικό μήκος. Εκτός από τη Νέα Καληδονία, γειτονική ομάδα νησιών είναι οι Νήσοι Σολομώντα.

Φυσική γεωγραφία
----------------

Το Βανουάτου είναι ορεινό, ηφαιστειογενές αρχιπέλαγος, με στενές πεδινές περιοχές κατά μήκος των ακτών. Το ενεργότερο ηφαίστειο είναι το Όρος Γιασούρ, ενώ το υψηλότερο σημείο της χώρας είναι η κορυφή του όρους Ταμπουεμασάνα, στα 1.879 μέτρα. Το κλίμα είναι τροπικό, με νοτιοανατολικούς αληγείς ανέμους.

Οι φυσικοί πόροι του Βανουάτου περιλαμβάνουν κυρίως την ξυλεία από δάση δικοτυλήδονων δένδρων και τα αλιεύματα. Σύμφωνα με στοιχεία του 2011, το 1,64% της εκτάσεως της χώρας είναι αρόσιμη και το 10,25% καλλιεργείται.

Φυσικοί κίνδυνοι είναι οι τυφώνες, με περίοδο από τον Ιανουάριο μέχρι τον Απρίλιο, και η ηφαιστειακή δραστηριότητα, που κάποτε προκαλεί και μικρούς σεισμούς. Τα τσουνάμι (από μακρινότερους σεισμούς) αποτελούν επίσης έναν (σπανιότερο) κίνδυνο.

Η πλειονότητα του πληθυσμού δεν έχει πρόσβαση σε παροχή πόσιμου νερού. Η αποδάσωση είναι ένα ακόμα πρόβλημα στα νησιά.

Το Βανουάτου έχει υπογράψει αρκετές διεθνείς συμφωνίες, μεταξύ των οποίων: το Πρωτόκολλο του Κιότο, τις συμβάσεις για τους θαλάσσιους και ανταρκτικούς πόρους, για τη βιοποικιλότητα, την ερημοποίηση, τα κινδυνεύοντα είδη, το Δίκαιο της θάλασσας, τη ρύπανση από τα πλοία, την προστασία του στρώματος του όζοντος και την τροπική ξυλεία.

Δείτε επίσης
------------

* Κατάλογος νησιών του Βανουάτου
Στην ελληνική γλώσσα, η **επαυξημένη πρόταση** είναι το είδος της πρότασης, στο οποίο οι κύριοι όροι της (π.χ. υποκείμενα και ρήματα) συμπληρώνονται από δευτερεύοντες όρους που αποτελούν τους προσδιορισμούς τους (επίθετα, επιρρήματα, κ.ο.κ.). Το μέγεθος της απλής πρότασης επεκτείνεται, διατυπώνοντας περιεκτικότερα το νόημα. 

Στα αρχαία ελληνικά, οι προσδιορισμοί είναι είτε ονοματικοί είτε επιρρηματικοί. Στους ονοματικούς συμπεριλαμβάνονται ονόματα, ουσιαστικά, επίθετα, λέξεις και φράσεις με σημασία ονόματος (π.χ. αντωνυμίες, επιθετικές μετοχές, έναρθρα απαρέμφατα, ονοματικές προτάσεις), οι οποίες επίσης προσδιορίζουν ονόματα. Ανάλογα με την πτώση του προσδιορισμού και της λέξης που προσδιορίζει, λέγεται είτε ομοιόπτωτος (όταν συμφωνεί η πτώση) ή ετερόπτωτος. Οι επιρρηματικοί πρόκειται για επιρρήματα και λέξεις και φράσεις με σημασία επιρρήματος (π.χ. πλάγιες πτώσεις σε επιρρηματική χρήση, εμπρόθετα, επιρρηματικές μετοχές και προτάσεις), ενώ προσδιορίζουν στις περισσότερες περιπτώσεις ρήματα.

Παραπομπές
----------

1. ↑  «ΕΠΑΥΞΗΜΕΝΗ ΠΡΟΤΑΣΗ». *www.greek-language.gr*. Ανακτήθηκε στις 12 Δεκεμβρίου 2020.